વ્યાસ ફેમિલી સાથે વાત કરતા અવિનાશભાઈ એ જણાવ્યું હતું કે વર્ષો પહેલા તેઓને આંતરિક અથડામણ ને કારણે પોતાના ભાઈઓ અને સાગા સંબંધીઓ સાથે બોલવાનો ય સંબંધ ન હતો .તેનાથી ઉલટું વ્યાસ ફેમિલી એક સંયુક્ત કુટુંબ માંથી આવતું હતું. વ્યાસ ફેમિલી વિશે આમ તો તેણે પહેલાથી જ બધી ઈંકવાયરી કરી લીધી હતી.અત્યાર સુધી જોયેલા દરેક માંગા માં આ તેમને સૌથી વધુ સારું લાગ્યું હતું .ગૌરાંગભાઈ વ્યાસ ફેમિલી ના પાંચ ભાઈઓ માં સૌથી નાના હતા.તેમના સૌથી મોટા ભાઈ હરિવંશભાઈ ઘરના કર્તા હતા, અને નાના મોટા વ્યવહારિક નિર્ણયો તેઓ પોતે લેતા હતા. અને ઘરના દરેક સભ્યો તેમના નિર્ણય ને માન આપીને સ્વીકારતા હતા. તેમના ઘરમાં ભાઈઓ, દીકરા - દીકરીઓ ,અને પૌત્રો મળીને ૩૦ જણ થતા હતા .પોતાની અંગત ફેમીલી માં ગૌરાંગભાઈ ને દીકરો આકાશ , પત્ની મોના ,અને દીકરી હેતલ હતા .હેતલ ૧૨ સાયન્સ માં અભ્યાસ કરી રહી હતી.આકાશ અને ધ્વનિ ની વાતચીત પુરી થઇ ત્યાં સુધીમાં તેમની વચ્ચે ઘણી વાતો થઇ અને બંનેના પરિવાર એકબીજાને જાણે વર્ષો થી ઓળખતા હોય તેમ હળીમળી ગયા હતા .